Hej Bolius


Jeg skal have lavet en Stabilitetsberegning og en varmetabsberegning i forbindelse med tilbygning/ombygning af sommerhus. Hvor finder jeg sådan en person og hvilke krav bør vedkommende opfylde, hvad koster den slags ?


Mener det vel er en bygningskonstruktør men er ikke sikker


På forhånd tak


Mvh finn


Hvem kan lave stabilitetsberegning og varmetabsberegning i forbindelse med tilbygning/ombygning?
Hej Finn


Til det fleste beregninger om konstruktion og stabilitet, er det en bygningsingeniør, du skal have fat i. Jeg kan ikke afvise at nogle bygningskonstruktører også kan gøre det, men en ingeniør skal kunne det.


En varmetabsberegning kan laves af både en bygningsingeniør, en bygningskonstruktør og nogle arkitekter. Men du kan med fordel bruge den samme person.


Du kan fx finde en ingeniør via brancheorganisationen ’Foreningen af Rådgivende Ingeniører’ – FRI, på dette [link](http://www.frinet.dk/find-raadgiver).


Hvad prisen vil være, er svært at svare på, da det vil afhænge af den enkelte opgave og omfanget af denne. Aftal en fast pris for beregningerne. En timepris vil nok være på omkring 1000 kr. (inkl. moms).


Held og lykke med projektet.

